
דברי הסבר:
[bookmark: TextBody5]נתונים ודוחות רבים מדווחים על מצב חמור בעניין התחבורה הציבורית ביישובים וכפרים ערביים.
דו"ח ות"ת של מל"ג אודות "הנגשת השכלה גבוהה לחברה הערבית" התייחס לתחבורה ציבורית כגורם חשוב במיוחד בעניין הנגשת ההשכלה לחברה הערבית, והציג נתונים מחמירים בנושא לפיהם ישנו פער עצום בין מספר הנסיעות בממוצע בין יישובים ערבים ליהודיים, חמישה נסיעות לאלף נפשות לעומת עשרות נסיעות (בהתאם), בנוסף לכך שרוב במידע של משרד התחבורה אינו נגיש תרבותית לחברה הערבית, האתרים אינם מתורגמים לערבית כמוכן מוקד שירות הלקוחות הארצי אינו מותאם מבחינה זו. 
דו"ח יוזמות קרן אברהם ב 2012 ודו"ח עמותת סיכויי (המעודכן ביותר), מצביעות על נתונים מפורטים וחמורים בנושא, הדוחות מתייחסות לנתונים של מספרי קווים, מסלולים, תדירות נסיעה והתאמה תרבותית, תוך השוואה מעמיקה עם היישובים היהודיים שמצביעה על פער עצום בין שתי הקהיליות.
ראוי לציין שמחקרים רבים מתייחסים לתחבורה הציבורית והנגשתה ככלי קריטי וחשוב בפיתוח הקהילה הערבית הן תעסוקתית ואקדמיית, דו"ח ות"ת שהוזכר למשל, מצביע על גורם זה כחסם עיקרי בשילוב נשים ערביות בתעסוקה ובלימודים.
לאור האמור, אבקש להעלות נושא חשוב זה לסדר יומה של הכנסת. 

